OpenLLM-France/wikimedia huggingface dataset:
# La Plana (Carreu)

La Plana és una plana del terme municipal d'Abella de la Conca, a la comarca del Pallars Jussà.
Està situada a la vall de Carreu, al nord-oest d'aquest antic poble. Es troba a ponent del Camí de Pla del Tro, en el seu primer tram, abans d'arribar a Casa Hortó, que queda al nord-oest de la Plana. És al nord de les Pujadetes, al nord-oest del Clot de Moreu.

## Etimologia

Es tracta d'un topònim de caràcter descriptiu: en una zona molt muntanyosa, és una plana coneguda amb aquest nom genèric, per la seva excepcionalitat.

## Enllaços externs

* La Plana en el seu entorn, a l'Institut Cartogràfic de Catalunya
# Lake

* Per a altres significats, vegeu «Comtat de Lake».
Lake és una població del Comtat de Scott a l'estat de Mississipi als Estats Units d'Amèrica.

## Demografia

Segons el cens dels Estats Units del 2000 Lake tenia 408 habitants., 147 habitatges, i 108 famílies. La densitat de població era de 143,2 habitants per km².
Dels 147 habitatges en un 33,3% hi vivien nens de menys de 18 anys, en un 46,9% hi vivien parelles casades, en un 22,4% dones solteres, i en un 26,5% no eren unitats familiars. En el 24,5% dels habitatges hi vivien persones soles el 10,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,78 i el nombre mitjà de persones que vivien en cada família era de 3,31.
Per edats la població es repartia de la següent manera: un 27% tenia menys de 18 anys, un 13,2% entre 18 i 24, un 25,7% entre 25 i 44, un 20,6% de 45 a 60 i un 13,5% 65 anys o més.
L'edat mediana era de 34 anys. Per cada 100 dones de 18 o més anys hi havia 79,5 homes.
La renda mediana per habitatge era de 28.333 $ i la renda mediana per família de 40.833 $. Els homes tenien una renda mediana de 28.000 $ mentre que les dones 16.250 $. La renda per capita de la població era de 12.858 $. Entorn del 20% de les famílies i el 21,6% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lake». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Lake». American Fact Finder. Oficina del Cens dels Estats Units, 12-01-2010.
Viccionari
# Km 3

km 3 és un barri de la ciutat brasilera de Santa Maria, Rio Grande do Sul. El barri està situat al districte de Sede.

## Villas

El barri amb les següents villas: km 3, Vila Anacleto Corrêa, Vila Bilibiu, Vila Dr. Wautier, Vila Favarin, Vila Palmares.

## Galeria de fotos

| Campestre do Menino Deus Presidente João Goulart | Campestre do Menino Deus / Itaara / Arroio Grande | Arroio Grande |
| Presidente João Goulart Nossa Senhora das Dores | | Arroio Grande |
| Nossa Senhora das Dores Cerrito | Cerrito / São José | Pé de Plátano |

## Referències

* ↑ (pt) Llei municipal 72/2009 que estableix la llei per a l'ús i ocupació del sòl, subdivisió, sistema urbà camí perimetral i el municipi de Santa Maria. Arxivat 2016-09-18 a Wayback Machine.
# Kmkey

Knowledge Manangement Key (KMKey) és un programari principalment pensat per a la planificació, gestió i control de projectes via Web (Project). També om utilitza KMKey per a la Gestió d'un Sistema de Qualitat (Quality) i per administrar un sistema de suport i manteniment (Help Desk). Essent la primera versió construïda en entorn propietari (2000), s'allibera la segona versió sobre Zope en abril del 2004, trobant-se en l'actualitat en la versió 3. Aquesta eina per a la Gestió de Projectes, està programada orientada a objecte sobre aplicacions de Codi obert i és 100% basada en web, multidioma, multiusuari, i segueix tots els preceptes i condicions del Programari lliure.

## Plataforma

* Sistema operatiu: GNU/Linux
* Servidor HTTP: Apache
* Servidor d'aplicacions Web: Zope
* Llenguatge de programació Python
* Bases de dades: PostgreSQL i ZODB

## Descripció del Producte

KMKey Project és un software dissenyat per a portar el control de múltiples projectes de qualsevol tipus: desenvolupament de projectes d'enginyeria, gestió de despatxos d'arquitectura, planificació, seguiment i control d'obra, projectes en tecnologies de la informació, gestió de consultories i auditories, enginyeries mediambientals, etc., són algunes de les funcionalitat que actualment són treballades amb KMKey Project Mitjançant KMKey Project es poden planificar, gestionar i controlar els projectes comparant l'àmbit teòric amb el real en els quatre eixos principals:
* Temps
* Esforç
* Economia
* Informació
KMKey Project treballa en un entorn col·laboratiu permetent als diferents usuaris que intervenen en un projecte accedeixin a la informació on són autoritzats i puguin interaccionar-hi des de qualsevol accés a Internet.

## Enllaços externs

* web de producte
* web de desenvolupament Arxivat 2009-04-28 a Wayback Machine.
* forja de descàrrega Arxivat 2009-07-23 a Wayback Machine.
# Kmeťovo

Kmeťovo és un poble i municipi d'Eslovàquia que es troba a la regió de Nitra, Districte de Nové Zámky, al sud-oest del país. Compta amb una població de 816 habitants (2022).

## Història

La primera menció escrita de la vila es remunta al 1214.

## Referències

* ↑ «Kmeťovo». en.mapy.cz. [Consulta: 7 agost 2022].
* ↑ «Nitriansky kraj (Slovakia): Districts, Towns and Municipalities - Population Statistics, Charts and Map». citypopulation.de. [Consulta: 7 agost 2022].
# La dama boba

La dama boba és una obra teatral del Segle d'Or espanyol escrita per Lope de Vega el 1613, portada al cinema per Manuel Iborra en 2006. Va ser la primera pel·lícula rodada als estudis de la Ciutat de la Llum a Alacant. Fou protagonitzada per José Coronado, Silvia Abascal, Verónica Forqué, Macarena Gómez i Roberto San Martín.

## Sinopsi

Està ambientada a l'Espanya del segle XVI on dues germanes, Finea i Nise, són víctimes del masclisme imperant en el regne. Per a això una decideix escriure per a expressar el seu odi i l'altra es fa la ximple... Un amor en comú les farà enfrontar-se entre elles...
No obstant això, és un dels temes secundaris de l'obra el que desperta major interès entre el públic d'avui dia: el lloc que ocupa la dona en una societat que la situa a l'ombra del pare o del marit. I és en relació a aquest tema on comprovem la modernitat de l'autor, en presentar als personatges femenins com dues dones que acabaran utilitzant el seu intel·lecte per a aconseguir els seus objectius amorosos.

## Repartiment

* Silvia Abascal... Finea
* Cristina Collado... Gerarda
* José Coronado ... Laurencio
* Antonio de la Fuente... Duardo
* Juan Díaz ... Pedro (as Juan Diaz)
* Verónica Forqué... Otavia
* Macarena Gómez... Nise
* Paco León ... Maestro Danza
* Antonio Resines... Rufino
* José María Sacristán ... Feniso
* Roberto San Martín ... Liseo
* María Vázquez ... Clara

## Nominacions i premis

* XXI Premis Goya: nominada al Goya a la millor actriu (Silvia Abascal).
* Festival de Màlaga: Bisnaga de Plata a la Millor Actriu (Silvia Abascal), Millor actriu de repartiment (Macarena Gómez), Millor actor de repartiment (Roberto Sanmartín) i millor vestuari (Lorenzo Caprile).

## Referències

* ↑ «Cultura.- 'La dama boba', la primera producción rodada en La Ciudad de la Luz, se estenará en Rusia». Europa Press, 27-06-2006.
* ↑ Iborra presenta en Málaga su versión del clásico de Lope de Vega 'La Dama Boba', El País, 23 de març de 2006
* ↑ La dama boba a Fotogramas
* ↑ La dama boba, al web dels Premis Goya
* ↑ 'Los aires difíciles', de Gerardo Herrero, consigue la Biznaga de Oro en el Festival de Cine de Málaga, Europa Press, 25 de març de 2006
# Las palabras de Max

Las palabras de Max (What Max Said segons el seu títol en anglès) és una pel·lícula espanyola dirigida per Emilio Martínez-Lázaro. Va obtenir l'Os d'Or del Festival de Berlín en 1978. Es va estrenar a Espanya l'1 de juny de 1978. És el primer llargmetratge en solitari del seu director després de participar en Pastel de sangre (1971).

## Argument

La pel·lícula se centra en la vida de Max (Ignacio Fernández de Castro) un sociòleg a la cinquantena, separat que viu amb la seva filla adolescent (Gracia Querejeta).

## Repartiment

La pel·lícula va suposar el debut en la interpretació del sociòleg Ignacio Fernández de Castro i de Gracia Querejeta, que en el moment del rodatge tenia 14 anys. Posteriorment cap dels dos va tornar a posar-se davant d'una càmera per exercir d'actor. El repartiment principal de la pel·lícula el completen Myriam De Maeztu, Cecilia Vila-real, Héctor Alterio i María de la Riva.

## Premis i nominacions
### Festival de Berlín

| Any | Categoria | Pel·lícula | Resultat |
| 1978 | Os d'Or | Les palabras de Max |

## Referències

* ↑ «Las palabras de Max». The New York Times.
* ↑ Diario El País. «'Las palabras de Max', un experimento de rodaje en cuatro etapas».
* ↑ Vidas de cine. «Emilio Martínez Lázaro». Arxivat de l'original el 2013-06-20. [Consulta: 14 juliol 2015].
# Larsen Bay

Larsen Bay és una població dels Estats Units a l'estat d'Alaska. Segons el cens del 2007 tenia 104 habitants.

## Demografia

Segons el cens del 2000, Larsen Bay tenia 115 habitants, 40 habitatges, i 26 famílies La densitat de població era de 8,2 habitants/km².
Dels 40 habitatges en un 42,5% hi vivien nens de menys de 18 anys, en un 45% hi vivien parelles casades, en un 12,5% dones solteres, i en un 35% no eren unitats familiars. En el 27,5% dels habitatges hi vivien persones soles el 5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,88 i el nombre mitjà de persones que vivien en cada família era de 3,54.
Per edats la població es repartia de la següent manera: un 38,3% tenia menys de 18 anys, un 4,3% entre 18 i 24, un 28,7% entre 25 i 44, un 19,1% de 45 a 60 i un 9,6% 65 anys o més.
L'edat mediana era de 29 anys. Per cada 100 dones hi havia 113 homes. Per cada 100 dones de 18 o més anys hi havia 102,9 homes.
La renda mediana per habitatge era de 40.833 $ i la renda mediana per família de 30.000 $. Els homes tenien una renda mediana de 31.250 $ mentre que les dones 50.625 $. La renda per capita de la població era de 16.227 $. Aproximadament el 27,3% de les famílies i el 20,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- Larsen Bay». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 16 juliol 2010].
* ↑ «Geographic Comparison Table- Larsen Bay». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 16 juliol 2010].
# Lars Werdelin

Lars Werdelin (1955) és un paleontòleg suec. Es doctorà per la Universitat d'Estocolm el 1981. Treballa pel Museu Suec d'Història Natural, on la seva tasca de recerca se centra en els vertebrats. Un altre tema d'interès seu és la interacció evolutiva dels carnívors i els hominins a Àfrica. Des del 2014 és redactor del Journal of Vertebrate Paleontology. El mateix any esdevingué membre estranger de la Societat Científica de Finlàndia.

## Referències

* ↑ Werdelin, Lars. Statistical Studies of Pleistocene and Recent Mammals (en anglès), 1981. ISBN 91-7146-144-2.
* ↑ «National Geographic Explorer».
* ↑ Naturhistoriska riksmuseet: Lars Werdelin (en suec). Consulta: 25 agost 2021.
* ↑ «Utländska ledamöter – Ulkomaiset jäsenet – Foreign members» (en suec). Societat Científica de Finlàndia. Arxivat de l'original el 2015-04-02. [Consulta: 3 març 2015].
# Lars Winnerbäck

Lars Mattias Winnerbäck (nascut el 19 d'octubre de 1975), és un cantant i escriptor de cançons suec. Nasqué a Estocolm, però passà la seva joventut a Linköping. Es mudà de nou a Estocolm l'any 1996, any en què sortí a la venda el seu primer treball, Dans med svåra steg. Avui en dia és un dels artites més populars de Suècia.
La influència d'artistes com Carl Michael Bellman, Evert Taube, Bob Dylan, Ulf Lundell i Cornelis Vreeswijk es reflecteix en el fet que Winnerbäck canta exclusivament en suec, amb lletres que parlen principalment sobre la superficialitat, els prejudicis de la societat i la hipocresia de la religió, així com de romanços, relacions i angoixa. Algunes cançons expliquen la diferència entre viure a la ciutat mitjana de Linköping o a la metròpolis d'Estocolm.

## Discografia
### Àlbums d'estudi

* Dans med svåra steg (1996)
* Rusningstrafik (1997)
* Med solen i ögonen (1998)
* Kom (1999)
* Singel (2001)
* Söndermarken (2003)
* Vatten under broarna (2004)
* Daugava (2007)
* Tänk om jag ångrar mig, och sen ångrar mig igen (2009)
* Hosianna (2013)
* Granit och morän (2016)
* Eldtuppen (2019)
* Själ och hjärta (2022)
* Neutronstjärnan (2023)

### Recopilacions i àlbums de directes

* Bland skurkar, helgon och vanligt folk (1999)
* ...Live för dig! (2001)
* Stackars hela Sverige: Bränt krut vol. 1 (2005)
* Bränt krut vol. 2 (2005)
* Efter nattens bränder (2006)
* Vi var där blixten hittade ner - Bränt krut vol. 3 (2008)
* Over Grensen - De Beste 1996-2009 (2009)

### DVD

* Live i Linköping (Directe)
* Solen i Ögonen (Documental)

## Premis

* 1999
** Grammis - Millor escriptor de cançons
* 2001
** Grammis - Millor Artista Pop/Rock Masculí
* 2004
** Rockbjörn - Millor artista Masculí
** Grammis - Millor àlbum de Rock (solo)
** Grammis - Millor escriptor de cançons
* 2005
** P3 Guldmicken - Millor actuació en directe
* 2006
** P3 Guldmicken - Millor actuació en directe
** STIMs platinagitarr
** Rockbjörn - Millor artista Masculí
* 2007
** Grammis - Cançó de l'any, "Om du lämnade mig nu"
** P3 Guld - Millor artista Masculí
** Rockbjörn - Millor artista Masculí
** Rockbjörn - Cançó de l'any, "Om du lämnade mig nu"
* 2009
** Evert Taube-stipendiet
* 2010
** Grammis - Millor artista
** Grammis - Millor artista Masculí
** P3 Guld - Millor artista
** P3 Guldmicken - Millor actuació en directe

## Enllaços externs

* Lloc web oficial (suec)
# La Nova Revista (1927-1929)

* No s'ha de confondre amb altres publicacions de nom igual, com l'editada a Mèxic el 1955-1958, o similar (Revista Nova).
La Nova Revista va ser una publicació mensual, considerada d'alta cultura, cosmopolita i docta, que es va publicar a Barcelona entre gener de 1927 i juliol de 1929. El seu fundador i director va ser Josep Maria Junoy. N'aparegueren 32 números.
Entre els seus col·laboradors habituals s'hi poden comptar els intel·lectuals i erudits, periodistes, crítics d'art i escriptors més importants d'aquells anys: Pompeu Fabra, Josep Pla, Domènec Guansé, Maria Carratalà, Rossend Llates, Joan Crexells, J. Serra Hunter, Lluís Nicolau d'Olwer, Carles Riba, Carles Soldevila, Josep Farran I Mayoral, Joan Estelrich, Joan Sacs, Francesc Pujols, Nicolau Rubió I Tudurí, Alexandre Plana, Just Cabot, Rafael Benet, Marià Manent, Octavi Saltor, Vicenç Solé de Sojo, Joan Puig i Ferrater, J. M. López-Picó, Josep Maria Capdevila…
Dedicava una atenció especial a les arts plàstiques i inserí il·lustracions d'artistes coetanis, com Rafael Barrades, Josep Francesc Ràfols, Pere Pruna, Pau Gargallo, Enric Cristòfor Ricart, Joaquim Sunyer, Joaquim Mir, Josep de Togores, Carme Cortés o Salvador Dalí.

## Referències

* ↑ «La Nova Revista». Gran Enciclopèdia Catalana. [Consulta: agost 2019].
* 1 2 «Dipòsit Digital de Documents de la UAB». Universitat Autònoma de Barcelona. [Consulta: agost 2019].

## Enllaços externs

* «La Nova Revista: publicació mensual de literatura i d'art». Arca. Arxiu de Revistes Catalanes Antigues.
# Lauren Reynolds

Lauren Reynolds (Bunbury, 25 de juny de 1991) és una esportista australiana que va competir en ciclisme en la modalitat de BMX, guanyadora d'una medalla de plata al Campionats del món de BMX de 2013, en la carrera femenina.

## Referències

* ↑ «Lauren Reynolds» Arxivat 2012-12-17 a Wayback Machine. en Sports-reference.com (SR/Olympic Sports) (anglès)
* ↑ «Lauren Reynolds» en The-sports.org (anglès)

## Enllaços externs

* Fitxa a cyclebase.nl
# La senyora

La senyora és una pel·lícula dramàtica espanyola del 1987 dirigida per Jordi Cadena i Casanovas basada en la novel·la d'Antoni Mus i López. Ha estat gravada originalment en català.

## Sinopsi

Per tal de resoldre els problemes econòmics de la família, Teresa és obligada a casar-se amb Nicolau, un home molt més gran que ella. Nicolau, a més té unes obsessions morboses i sotmet la seva esposa a una relació estranya. Nicolau mor i Teresa hereta una considerable fortuna. Aleshores es trallada a una casa al camp, on estableix una relació amb el jove Rafael, de 19 anys, en la qual acaba adquirint el paper i la personalitat de Nicolau.

## Repartiment

* Sílvia Tortosa - Teresa
* Hermann Bonnín - Nicolau
* Fernando Guillén Cuervo - Rafael
* Luis Merlo - Rafael
* Alfred Lucchetti - Sr. Arnau
* Francina Aloy - Sra Lluïsa
* Jeannine Mestre - Aina
* Llàtzer Escarceller - Avi
* Alfonso Guirao - Miquel

## Premis

Als VI Premis de Cinematografia de la Generalitat de Catalunya va rebre el premi al millor director (Jordi Cadena) i per la millor actriu (Sílvia Tortosa).

## Referències

* ↑ La senyora a esadir.cat
* ↑ La senyora al web de Paco Poch
* ↑ "Daniya" acaparó los premis de cinema de la Generalitat, La Vanguardia, 29 de gener de 1988
# Chukwuemeka Odumegwu Ojukwu

Chukwuemeka Odumegwu Ojukwu (4 de novembre de 1933 – Londres, 26 de novembre de 2011) fou un militar nigerià i patriota igbo, governador militar de la regió oriental el 1966-1967 i president de la república de Biafra de la que va dirigir la defensa durant la guerra que Nigèria els va declarar, del 1967 al 1970. Va morir a Londres el 26 de novembre de 2011 als setanta-vuit anys. Ojukwu era fill d'un milionari amb el títol de Sir. Havia estudiat a Oxford i a l'escola d'oficials de la Gran Bretanya.
Els igbos tenen una comunitat a Catalunya dirigida per Jake Udeozor Nnagbo, cap també dels igbos a l'estat espanyol.

## Referències

* En memòria del coronel Ojukwu
# Eli Teó

Eli Teó (en llatí Aelius Theon, en grec antic Αἴλιος Θέων) va ser un sofista i retòric grec nadiu d'Alexandria, que va viure als segles I i II, a l'època de Quintilià.
Va escriure un tractat de retòrica (τέχνη "techne", ciència, coneixement) i una obra anomenada περὶ προγυμνασμάτων ("Perí progimnasmáton", exercicis preparatoris) o com alguns autors llegeixen a Suides unificant els dos títols τέχνη περὶ προγυμνασμάτων. És un llibre d'exercicis que encara existeix incomplet, basat en els principis retòrics d'Hermògenes de Tars pensat pels oradors. També va escriure comentaris sobre Xenofont, Isòcrates d'Atenes i Demòstenes.
Va escriure també temes retòrics (ῥητορικαὶ ὑποθέσεις "retorikai hipotheseis" hipòtesis retòriques), i qüestions sobre composició del llenguatge (ζητήματα περὶ συντάξεως λόγου) entre altres obres. Un sofista grec anomenat Valeri Teó (Valerius Theon, Θέων) va escriure un comentari sobre Andòcides, i se sospita que podria ser el mateix personatge.

## Referències

* ↑ 5. Aelius Theon a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 1081
# Bonplandia (Hannover)

Bonplandia (Hannover) (abreujat Bonplandia) va ser una revista il·lustrada amb descripcions botàniques que va ser editada a Hannover, Londres i París. Es van publicar deu números en els anys 1853-1862, amb el nom de Bonplandia. Zeitschrift für die gesammte Botanik. Officielles Organ der K. L.-C. Akademie der Naturforscher. Herausgegeben von I. G. Seemann... Hannover, London, Paris.

## Referències

* ↑ a Tropicos

## Enllaços externs

* a IPNI
# Bitxac comú siberià

El bitxac comú siberià o bitxac siberià (Saxicola maurus) és un moixó de la família dels muscicàpids (Muscicapidae) que s'ha considerat coespecífic amb el bitxac comú.

## Taxonomia

Després dels treballs filogènics de Wittmann i al. (1995), el Congrés ornitològic internacional separà el tàxon original que era Saxicola torquatus, en tres espècies diferents. Saxicola torquatus no conserva sinó les subespècies presents a l'Àfrica subsahrariana i a Aràbia; Saxicola maurus és present del Caucas i de Turquia fins a l'Himàlaia i a la Xina; i Saxicola rubicola és present a Europa i a Àfrica del Nord
Així, segons la llista mundial d'ocells del Congrés Ornitològic Internacional (versió 10.1, gener 2020) aquest tàxon tindria la categoria d'espècie. Tanmateix, altres obres taxonòmiques, com el Handook of the Birds of the World i la quarta versió de la BirdLife International Checklist of the birds of the world (Desembre 2019), el consideren encara una subespècie de l'ara anomenat bitxac africà (Saxicola torquatus stejnegeri).

## Morfologia

* Petit moixó amb una llargària de 13 cm i una envergadura d'uns 20 cm. És molt semblant al bitxac comú.
* El mascle en plomatge estival té el cap, les ales, el dors i la cua negres. Taca alar blanca. Carpó blanc o molt clar. Zona ventral blanca amb pit vermellós. Collar blanc incomplet.
* Femella amb disseny semblant al mascle però amb colors menys marcats. Té la gola clara i una tènue "cella".

## Hàbitat i distribució

Habita praderies, pantans i vessants de muntanyes. D'hàbits migradors cria des del centre de Rússia fins al Pacífic, al nord de la Xina, Japó, Corea i les illes Kurils, en una ampla zona al nord del Caucas i l'Himàlaia. En hivern passen a zones més meridionals, al sud de la Xina, Índia i Sud-est asiàtic. De vegades, hom pot observar algun exemplar als Països Catalans.
Habita praderies, pantans i vessants de muntanyes. D'hàbits migradors cria des del centre de Rússia fins al Pacífic, al nord de la Xina, Japó, Corea i les illes Kurils, en una ampla zona al nord del Caucas i l'Himàlaia. En hivern passen a zones més meridionals, al sud de la Xina, Índia i Sud-est asiàtic. De vegades, hom en pot observar algun exemplar als Països Catalans. [2]

## Referències

* ↑ Fitxa del bitxac comú siberià a enciclopèdia de las aves de SEO Arxivat 2011-11-16 a Wayback Machine. Rev. 01/11/2011 (castellà)
* 1 2 Notícies de presència del bitxac siberià a Catalunya Rev. 01/11/2011 (català)
* ↑ «Bitxac siberià» (en anglès). eBird. [Consulta: 11 desembre 2021].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 710. ISBN 978-84-16728-37-4.
* ↑ Wittmann, U.; Heidrich, P.; Wink, M. & Gwinner, E. (1995): Speciation in the Stonechat (Saxicola torquata) inferred from nucleotide sequences of the cytochrome b-gene. Journal of Zoological Systematics and Evolutionary Research 33(2): 116–122. doi:10.1111/j.1439-0469.1995.tb00218.x HTML abstract
* 1 2 del Hoyo, Josep. All the birds of the world (en anglès). Barcelona: Lynx editions, 2020, p. 710. ISBN 978-84-16728-37-4.
# Bitxac de Stoliczka

El bitxac de Stoliczka (Saxicola macrorhynchus) és una espècie d'ocell de la família dels muscicàpids (Muscicapidae) Es troba a la zona semiàrida del nord-oest de l'Índia i l'est del Pakistan. El seu estat de conservació es considera vulnerable.
El nom específic de Stoliczka fa referència al doctor Ferdinand Stoliczka (1838-1874), zoòleg, geòleg i paleontòleg txec, col·leccionista a l'Himàlaia, que va morir a la segona missió de Yarkand.

## Referències

* 1 2 Comissió dels Noms dels Ocells en Català. Diccionari dels ocells del món: Ocells no passeriformes. Fundació Barcelona Zoo; Institut Català d'Ornitologia; TERMCAT, Centre de Terminologia Consulta en: 11 desembre 2021
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 710. ISBN 978-84-16728-37-4.
* ↑ BirdLife International. «White-browed Bushchat. Saxicola macrorhynchus» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2017. [Consulta: 15 juliol 2022].